สวัสดีค่ะ วันนี้หนุมีเรื่องเครียดมากเลยค่ะ คือหนูมีอะไรกับแฟนวันที่23กุมภาพัน เวลาช่วงเย็น1ทุ่มกว่าๆ แฟนป้องกันโดยใส่ถุงยาง แล้วเมื่อแฟนทำเสร็จปรากฎว่าถุงยางหายค่ะ หาทั่วแล้วไม่เจอเลยคิดว่าอยู่ในตัวเราแน่นอน จนถึงวันที่7มีนาคม ประจำเดือนก็ยังไม่มาเลยค่ะ ปกติประจำเดือนจะมาต้นๆเดือนของอีกเดือน เช่น เดือนมกราคม ก็จะมาตอนวันที่1-3 กุมภาพันธ์ แต่ตอนนี้เดือนกุมภาพันธ์ตามจริงต้องมาวันที่1-3มีนา แต่ตอนนี้วันที่7แล้วประจำเดือนยังไม่มาเลยค่ะ แล้วมีตกขาว หรือน้ำไหลตลอดเวลา มีปวดท้องเล็กน้อย แบบนี้จะท้องไหมค่ะ
สวัสดีค่ะ การที่ประจำเดือนไม่มาอาจเกิดจาก1. การตั้งครรภ์ หากถุงยางหลุดคาอยู่ในช่องคลอด ย่อมมีโอกาสที่จะตั้งครรภ์ได้ค่ะ อย่างไรก็ตาม หากประจำเดือนมาในวันที่ 1 ก.พ. และมีเพศสัมพันธ์ในวันที่ 23 ก.พ.นั้น ถือว่าเลยระยะการตกไข่ไปแล้ว โอกาสที่จะตั้งครรภ์นั้นถือว่าน้อยค่ะ2. ความเครียด ทำงานหนัก พักผ่อนไม่เพียงพอ การอดนอน นอนดึก อดอาหาร3. มีน้ำหนักลดหรือเพิ่มขึ้นรวดเร็วสำหรับอาการตกขาว หากเป็นน้ำใสหรือขาว ไม่มีกลิ่นเหม็น ก็ถือว่าเป็นตกขาวที่ปกติค่ะ โดยการมีตกขาวและปวดท้องน้อยเล็กน้อย อาจเป็นอาการก่อนมีประจำเดือนได้ค่ะ แต่หากมีตกขาวสีเหลืองเขียวคล้ายหนอง หรือมีเลือดปน มีกลิ่นเหม็นผิดปกติ หรือมีปวดท้องน้อยมาก ควรไปพบแพทย์เพื่อรักษาค่ะแนะนำให้ลองตรวจหาการตั้งครรภ์ดูเป็นอันดับแรกค่ะ หากตรวจไม่พบการตั้งครรภ์ จะได้ไม่ต้องกังวลค่ะส่วนถุงยางอนามัยที่คาอยู่ในช่องคลอด ต้องนำเอาออกนะคะ